Diari Oficial de la Generalitat Valenciana


Sumari del DOGV 1510, del 25-03-1991 (1991/820662)

DECRET 3/1991, de 15 de març, del President de la Generalitat Valenciana, pel qual regula la concessió de subvencions a produccions àudio-visuals per a l'any 1991.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/03/15/3/dof/vci/html**

### Dades del document

Número de DOGV
:   1510

Data del DOGV
:   25-03-1991

Secció del DOGV
:   DISPOSICIONS GENERALS

Número del document
:   1991/820662


Data del document
:   15-03-1991

Organisme emissor
:   Presidència de la Generalitat

Tipus de document
:   Decret

Decret 3/1991, de 15 de març, del President de la Generalitat Valenciana, pel qual regula la concessió de subvencions a produccions audiovisuals per a l'any 1991.  
A fi de contribuir al creixement de la producció àudio-visual dirigida als nous mitjans de difusió, en les formes i tècniques requerides pel mercat actual, i també a la formació de professionals en aquesta activitat, tot això en l?àmbit territorial de la Comunitat Valenciana; d?acord amb els articles 2 i 37 de l?Estatut d?autonomia i 27 de la Llei 7/1990, de 28 desembre de Pressupostos per a l?exercici 1991, i fent ús de la facultat que cm confereix l'article 3 del Decret 162/1987, de 7 d'octubre, del Consell de la Generalitat Valenciana, i la Llei 5/1983, de 30 de desembre, de Govern Valencià,  
DECRETE:  
Article primer  
Convocar la concessió de subvencions per a la realització de produccions àudio-visuals aptes per a la seua difusió televisiva, i s'aproven les bases per les quals s'ha de regir aquesta, convocatòria per a l'exercici 1991, les quals s'inclouen com a annex d'aquest decret.  
Article segon  
- L'import d'aquestes subvencions serà sufragat a càrrec de la línia 402/000/91 del programa 462.20 del pressupost de la Generalitat Valenciana per a 1991, per una quantia màxima de vuitanta milions de pessetes (88.077.825 PTA).  
Article tercer  
Aquestes subvencions són compatibles amb qualsevol altra que pogués tenir la mateixa producció en versió cinematogràfica.  
DISPOSICIONS FINALS,  
Primera  
S'autoritza el Director General de Mitjans de Comunicació Social a dictar les resolucions que requeresca l'aplicació i el desenvolupament d'allò que es disposa en el present decret.  
Segona  
El present decret vigeix el dia de publicació en el Diari Oficial de la Generalitat Valenciana.  
Valencia, 15 de març de 1991.  
El President de la Generalitat Valenciana,   
JOAN LERMA I BLASCO  
ANNEX  
Bases per a la concessió de subvencions a produccions àudio-visuals per a televisió durant l'any 1991  
1. Modalitats i característiques de les subvencions  
Les subvencions podran ser dels tipus següents:  
Tipus A. Podran optar-hi les produccions àudio-visuals individualitzades amb una durada mínima de 60 minuts i amb pressupost igual o superior a trenta milions de pessetes (82.792.324 PTA)  
Tipus B. Podran optar-hi els projectes de sèries televisives que comprenguen, a més de la preparació i redacció del projecte de la sèrie, un programa pilot d'aquesta amb una durada mínima de 28 minuts, essent el pressupost de la preparació i redacció del projecte i del programa pilot, conjuntament, igual o superior a quaranta milions de pessetes (26.394.117 PTA).  
Tipus C. Podran optar-hi els projectes de sèries televisives de temàtica infantil, fins i tot els d'animació que comprenguen, a més de la preparació i redacció del projecte de la sèrie, un programa pilot amb una durada mínima de 14 minuts, essent el pressupost de la preparació i redacció del projecte i del programa pilot igual o superior a quaranta milions de pessetes (95.394.492 FITA).  
Els imports de les subvencions no podran superar el 50% dels pressupostos de les produccions, amb els següents límits:  
- Per al tipus A, l?import màxim que es podrà concedir per projecte o producció serà de trenta cinc milions de pessetes (43.889.068 PTA)  
- Per al tipus B i C, l?import màxim que es podrà concedir per projecte o producció serà de vint milions de pessetes (73.494.578 PTA)  
En cas de co-produccions, l?import de la subvenció no podrà excedir del 50% de la participació en aquesta de l?empresa valenciana.  
2. Característiques de les produccions  
Les produccions àudio-visuals o projectes de sèries televisives podran utilitzar qualsevol de les dues llengües oficials de la Comunitat Valenciana, tot i constituint una condició de mèrit per accedir a les subvencions que opten per fer-los en valencià, essent lliure l?elecció de gèneres: ficció, musical, documental, animació, infantil, etc ...  
Les produccions podran realizar-se en els següents formats: 35 mm, 3/4 HB 1/2 polzada o 1 polzada C.  
3. Beneficiaris  
Podran optar a aquestes ajudes aquelles empreses de producció àudio-visual domiciliades en l?àmbit territorial de la Comunitat Valenciana.  
4. Sol·licituds  
A) El termini de presentació de sol·licituds és de 30 dies hàbils a partir de l?endemà de la publicació del Decret de convocatòria en el Diari Oficial de la Generalitat Valenciana.  
B) Les sol·licituds hauran de presentar-se segons els models (annexos I i II) que es proporcionaran als interessats en la Direcció General de Mitjans de Comunicació Social i s'adjuntaran els següents documents:  
B.1. Dades de l?empresa  
a. Fotocòpia confrontada del DNI de la persona que actue en representació d'una persona jurídica, així com document acreditatiu de la representació.  
b. Fotocòpia confrontada del NIF del sol·licitant.  
c. Fotocòpia confrontada de la llicència fiscal de l?empresa sol·licitant.  
d. Referències professionals de l?empresa sol·licitant.  
B.2. Dades de la producció  
B.2.1. Per a les ajudes del tipus A:  
a. Acreditació d'estar en possessió dels drets adients de propietat intel·lectual sobre el guió, i si escau, el d'opció sobre l'obra preexistent.  
b. Sinopsi argumental (màxim 2 folis) i guió.  
c. Pressupost de la producció segons el model del Ministeri de Cultura. La Direcció General de Mitjans de Comunicació Social facilitarà aquest model.  
d. Pla de finançament raonat i degudament documentat mitjançant l'aportació, si escau, dels contractes o acords subscrits amb aquesta finalitat, amb especial referència a les aportacions, subvencions o ajudes sol·licitades a d'altres administracions o institucions públiques o privades.  
e. Pla de comercialització de la producció.  
E Resum del pla de treball amb indicació del temps de rodatge i localitzacions.  
g. Composició de l?equip artístic i tècnic  
h. Currículum del director i guionista de la producció.  
i. Qualsevol altra dada o document que a judici de l?interessat puguen il·lustrar sobre el projecte.  
B.2.2. Per a les ajudes del tipus B i C:  
Projecte de sèrie:  
a. Caràtula-resum de les característiques de la sèrie amb indicació del nombre de capítols i la durada.,  
b. Guió de la sèrie i sinopsi argumental.  
c Memòria explicativa del pla general de preparació del projecte de preproducció de la sèrie (localitzacions, projecte del pla de rodatge, story board, etc., tot inclòs).  
d. Pressupost general desglossat per capítols.  
e. Composició de l?equip artístic i tècnic.  
f. Pla de finançament raonat i degudament documentat mitjançant l'aportació, si escau, de contractes o acords subscrits amb aquesta finalitat, amb especial referència a les aportacions, subvencions o ajudes sol·licitades a d'altres administracions o institucions públiques o privades.  
g. Pla de comercialització de la sèrie.  
h. Acreditació d'estar en possessió dels drets adients de propietat intel·lectual sobre el guió, i si escau, el d'opció sobre l?obra preexistent.  
i. Qualsevol altra dada o documents que a judici de l?interessat puguen il·lustrar sobre el projecte.  
Programa pilot:  
a. Guió i sinopsi del capítol.  
b. Pressupost del programa pilot.  
c. Resum del pla de treball amb indicació del temps de rodatge i localitzacions.  
d. Composició de l?equip artístic i tècnic.  
C) Tota la documentació requerida, junt amb la sol·licitud, es presentarà en el Registre General de la Presidència de la Generalitat Valenciana, o bé es trametrà per qualsevol dels mitjans prevists en l'article 66 de la Llei de Procediment Administratiu. La documentació presentada no es retornarà en cap cas.  
D) Si la sol·licitud no inclou totes les dades exigides o hi manca documentació acreditativa, es requerirà l'interessat perquè, en el termini de 10 dies hàbils, esmene els defectes amb l'advertiment que, si no ho fa, s'arxivarà sense més tràmit, d'acord amb allò que estableix l'article 71 de la Llei de Procediment Administratiu.  
5. Resolució de les sol·licituds  
A) Per a l'avaluació de les sol·licituds es constituirà una comissió qualificadora, presidida i nomenada per l?Il·lm. Sr. Director General de Mitjans de Comunicació Social, i de la qual formaran part, almenys, un representant de RTVV, un representant de la Direcció General de Patrimoni Cultural, i un de l'Associació de Productors de la Comunitat Valenciana; hi farà de secretari el Secretari General Administratiu de la Presidència o la persona en qui delegue.  
B) La comissió qualificadora té facultats per a realitzar a través dels membres totes aquelles comprovacions que considere necessàries per a la millor avaluació dels projectes presentats.  
Una vegada feta l'avaluació dels projectes presentats de cada una de les sol·licituds, el Secretari General de la Presidència resoldrà l'adjudicació de les subvencions convocades, en virtut de la delegació conferida pel Decret 4/88, de 9 de maig, del President de la Generalitat Valenciana.  
El Secretari General de la Presidència designarà un supervisor que vetlarà pel compliment, per part dels beneficiaris, de les obligacions establertes en la base 7a.  
6. Pagament de les subvencions  
Les subvencions es pagaran després de la justificació prèvia per part dels beneficiaris del compliment de les obligacions establertes en l'article 7é. d'aquestes bases.  
No obstant això, els beneficiaris podran sol·licitar el pagament fins al 50% de l'import de la subvenció concedida amb anterioritat a la realització de la producció. En aquest cas s'exigirà la constitució de garanties per import de les quantitats sol·licitades, garanties que hauran de formalitzar-se d'acord amb allò que s'estableix en l'Ordre de la Conselleria d'Economia i Hisenda, de 14 de febrer de 1986. Independentment de les esmentades garanties, l'Administració es reserva la facultat d'exigir, prèviament al pagament avançant, la presentació dels treballs i materials rodats o recopilats que acrediten i demostren que la producció, i si s'escau el projecte, estan efectivament realitzant-se.  
Després que el beneficiari haja complit les obligacions establertes en l'article 7è., es procedirà a la devolució de les garanties i al pagament del 50% restant de l'import de la subvenció.  
7. Obligacions dels beneficiaris  
Els beneficiaris de les subvencions estan obligats de:  
a) Realitzar la producció segons el projecte i pla de rodatge presentats, i en el termini previst pel beneficiari en el model de compromís de lliurament; aquest termini no pot excedir de 6 mesos des de la data de concessió de la subvenció.  
b) Els beneficiaris hauran de presentar la producció en el format que hagen escollit, a més de còpies en U-Matic, HB i VHS, respectivament.  
c) Presentar justificants d'estar al corrent de les obligacions amb Seguretat Social i la Hisenda Pública.  
d) Comunicar a la Direcció General de Mitjans de Comunicació Social qualsevol eventualitat o modificació que puga afectar el desenvolupament de la producció.  
e) Esmentar en els títols de crèdit la col·laboració de la Generalitat Valenciana.  
f) Concedir l'autorització fidedigna i prèvia a la Generalitat Valenciana (annex III), per a la utilització de la producció, en les activitats relacionades amb la política de promoció de l?àudio-visual valencià.  
g) Entregar una còpia de la producció subvencionada, en format original i perfectes condicions de conservació, a la Filmoteca Valenciana, per al compliment de les seues finalitats.  
L'incompliment de qualsevol dels requisits estipulats en aquesta convocatòria, o la infracció d'alguns dels extrems, serà causa de revocació de la subvenció i obligarà al reemborsament de les quantitats percebudes.  
No obstant el que disposa l'apartat a) del present article, el Director General de Mitjans de Comunicació podrà resoldre l'ampliació del termini de presentació de les produccions fins els 12 mesos, quan per necessitats raonades del guió o rodatge hi calga una època determinada de l'any no inclosa en el termini inicial, 0 per altres raons justificades de caràcter tècnic que condicionen i vinculen igualment la producció a moments determinats no compresos en l?esmentat termini.


Còpia Permalink ELI